Električni vodič - Wikipedija

# Električni vodič

### Izvor: Wikipedija

Ovaj članak zahtijeva stilsku doradu. Članak treba preurediti tako da stilom zadovoljava zahtjeve Wikipedije.

Električni vodiči i izolatori

Električni vodiči posjeduju svojstvo da dobro vode električnu struju.. Najbolji vodiči su metali. Tvari koje se jako suprotstavljaju prolasku struje, odnosno, imaju veliki električni otpor, zovu se izolatori.

Svaki, do sada otkriveni, vodič pruža neki otpor kretanju struje. Može se reći da je svaki dobar vodič ujedno i loš izolator, i obratno.

Mjerna jedinica za električni otpor je Ohm. Označava se grčkim slovom Ω (omega). Osnovna jedinica 1Ω definira otpor vodiča na kojem struja jakosti 1A (amper) stvara pad napona od 1V (volt), prema Ohmovom zakonu. Otpor vodiča je upravno razmjeran sa specifičnim otporom tvari od koje je napravljen "ρ" (ro) i dužinom vodiča (l) a obrnuto razmjeran s površinom presjeka tog vodiča (S). Kod većine tvari povećava se s temperaturom.

## [uredi] Primjeri

Željezo kao vodič nije dovoljno dobar jer je njegov otpor oko 7 puta veći od otpora bakrenog vodiča potpuno istih dimenzija. Kod čistih metala (bakar, aluminij, zlato, srebro itd.) otpor raste zajedno s temperaturom. Kod nekih legura proizvedenih za izradu otpornika, kao što su Manganin i Konstantan otpor se ne mijenja s temperaturom. Kad koristimo ugljen, njegov otpor čak i pada kada ga zagrijavamo.

Među izolatorima koje za sada poznajemo, najbolji je suhi zrak. Nakon njega parafin, pa staklo, porculan, mika, tvrda guma, PVC i njemu srodni plastični materijali, svila, suhi papir i neke tekućine, naročito ulje. Neki od tih materijala današnja elektrotehnika ne primjenjuje jer nisu praktični, ali su bili u upotrebi prije pojave današnjih modernih izolacijskih materijala.

Među vodičima najbolji su srebro, bakar, aluminij, zlato, cink, platina. U vodiče možemo ubrojiti i neke tekućine koje nazivamo elektroliti. To su na pr. otopine soli, kiseline i lužine razrijedjene u odredjenoj kolicini vode.

Današnja tehnologija proizvodnje omogučava dobivanje izuzetno čistih metala bez nečistoća, ali i legura koje poboljsavaju karakteristike pojedinih metala. Danas se po želji mogu povečavati ili smanjivati otpor ili vodljivost materijala, zavisno o našim potrebama.

Nedovršeni članak Električni vodič koji govori o elektrotehnici treba dopuniti. Dopunite ga prema pravilima Wikipedije.

Dobavljeno iz "http://hr.wikipedia.org../../../e/l/e/Elektri%C4%8Dni_vodi%C4%8D.html"

Kategorije: Potrebna stilska dorada | U izradi, Elektrotehnika | Elektrotehnika

##### Views

- Članak
- Razgovor
- Trenutna inačica

##### Traži